b'\n_START_ARTICLE_\nLo\xc4\x8dica pri Vranskem\n_START_SECTION_\nNOB\n_START_PARAGRAPH_\nMed drugo svetovno vojno je bilo \xc5\xa1ir\xc5\xa1e obmo\xc4\x8dje Lo\xc4\x8dice pomembno prehodno ozemlje za kurirje in aktiviste. Leta 1944 je okupator ob cesti proti Zaplanini ustrelil 39 borcev in aktivistov, ki jih je zajel v decembrski ofenzivi.\n_START_SECTION_\n\xc5\xa0RD Lo\xc4\x8dica pri Vranskem\n_START_PARAGRAPH_\n\xc5\xa0portno rekreativno dru\xc5\xa1tvo Lo\xc4\x8dica pri Vranskem je bilo ustanovljeno 2. 7. 2005 na ob\xc4\x8dnem zboru in 19. 10. 2005 vpisano v register dru\xc5\xa1tev. Dru\xc5\xa1tvo je uredilo \xc5\xa1portne povr\xc5\xa1ine med levim bregom potoka Bolske in avtocesto Ljubljana-Celje. Uredili so igri\xc5\xa1\xc4\x8de za odbojko na mivki, malo travnato nogometno igri\xc5\xa1\xc4\x8de, gugalnico ter manj\xc5\xa1e ko\xc5\xa1arkarsko igri\xc5\xa1\xc4\x8de. Prostor je primeren za piknike.'